PYLON ย้ายเข้าเทรด SET วันแรก ปรับขึ้นเกือบ 2%
PYLON เทรด SET วันแรก ปรับขึ้นเกือบ 2% ณ เวลา 10.52 น. ราคาอยู่ที่ 11.70 บ. บวก 0.20 บ. หรือ 1.74% สูงสุดที่ 11.80 บ. ต่ำสุดที่ 11.60 บ. มูลค่าซื้อขายที่ 32.96 ลบ. โดย PYLON ย้ายเข้ามาซื้อขาย SET วันนี้เป็นวันแรกในกลุ่มอสังหาริมทรัพย์และก่อสร้า จากที่ซื้อขายใน mai

6 ส.ค. 2558

ผู้สื่อข่าวรายงานว่า ราคาหุ้นบริษัท ไพลอน จำกัด (มหาชน) หรือ PYLON ณ เวลา 10.52 น. ราคาอยู่ที่ 11.70 บาท บวก 0.20 บาท หรือ 1.74% สูงสุดที่ 11.80 บาท ต่ำสุดที่ 11.60 บาท มูลค่าซื้อขายที่ 32.96 ล้านบาท ขณะที่ดัชนีตลาดหุ้นไทยโดยรวมบวก 0.05%

โดยตลาดหลักทรัพย์แห่งประเทศไทย (ตลท.) PYLON ย้ายมาซื้อขายใน SET ตั้งแต่วันที่ 6 ส.ค.58 จากที่มีการซื้อขายอยู่ในตลาดหลักทรัพย์เอ็ม เอ ไอ (mai) เนื่องจากมีคุณสมบัติครบถ้วนตามข้อกำหนดของตลาดหลักทรัพย์ฯ เรื่องการรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558
ทั้งนี้ ตลท.จะรับหุ้น PYLON จำนวน 374,936,698 หุ้น มูลค่าที่ตราไว้หุ้นละ 1 บาท รวม 374,936,698 บาท ซื้อขายในตลาดหลักทรัพย์แห่งประเทศไทย (SET) โดยจัดให้หุ้นสามัญอยู่ในกลุ่มอสังหาริมทรัพย์และก่อสร้าง หมวดบริการรับเหมาก่อสร้าง และใช้ชื่อย่อในการซื้อขายหลักทรัพย์ว่า “PYLON” เช่นเดิม
สำหรับการคำนวณ Ceiling &amp; Floor ของหลักทรัพย์ PYLON ในวันที่ 6 ส.ค.ให้ใช้ราคาซื้อขายครั้งสุดท้ายของหลักทรัพย์ดังกล่าวในตลาดหลักทรัพย์ เอ็ม เอ ไอ เป็นฐานในการคำนวณ Ceiling &amp; Floor ตามปกติ